**БЕЛАРУСКАЯ НАРОДНАЯ ТВОРЧАСЦЬ**

*(занятак ў старыйшай групе)*

**Задачы:** замацаваць уяуленне дзяцей пра вусную народную творчасць, аб прадметах быту і інтэр**,** эра сялян, удасканальваць беларускую мову дзяцей, развіваць увагу, памяць, уменне падтрымліваць размову, выхоўваць сяброўскія адносіны ў дзяцей, любоў і павагу да роднай спадчыны.

**Абсталяванне:** запісы беларускіх песен, клубочак, ручнік, кошык з “казачнымі “ рэчамі.

**Ход занятку:**

1. **Арганізацыйны момант.**
2. **Казачная гульня.**

***Гучыць беларуская мелодыя.***

*У пакой уваходзяць дзеці, іх сустракае Казачніца (выхавальнік у беларускім нацыянальным убранні з кубачкам у руках).*

**Казачніца:**

* Добрай раніцы, дзяўчынкі – весялінкі і хлопчыкі – малайчынкі!

Шчыра усіх вас вітаю і здароў**,**я ўсім жадаю! Не стойце, дзеткі, ля дзвярэй, вы праходзьце весялей!

* А ці пазналі вы мяне? Так, я – Гаспадыня. Шмат ведаю цікавых загадак, вершаў, казак і вам раскажу. А ведаеце, як я знайшла дарогу да вас? Мне дапамог мой чароўны клубочак. Ен каціўся, а я ішла за ім услед, ледзь паспела.
* Клубочак чароўны, каціся, каціся, вядзі нас далей і не заблудзіся!

***Гучыць беларуская народная мелодыя “Крыжачок”.***

**Казачніца:**

* Ой, што гэта? Ногі так і просяцца ў скокі. Дык гэта ж беларуская народная мелодыя! Дзеці, станавіцеся хуценька ў круг, будзем танцаваць. ***(Дзеці танцуюць беларускую польку).***

Мы з вамі апынуліся ў чароўнай краіне. Тут жывуць любімыя героі казак. Вось і клубочак наш спыніўся на сцежцы, каля дрэва. Паглядзіце, што гэта за кошык стаіць пад дрэвам, накрыты сурвэткай? Цікава, што ў ім і хто з казачных герояў яго мог згубіць?

*(Дзеці адказваюць. Напрыклад, у кошыку – рэпка, а кошык – дзедаў (“Рэпка”) і г. д. : калабок – баба (“Калабок”), яечка – курачка (“Курачка – Раба”), бобінка – пеўнік (“Як курачка пеўніка ратавала”).*

1. **Групавая размова**.

Выхавальнік расказвае пра спадчыну бабуль і дзядуль, дэманструе прылады працы (верацяно, самапрадку, рушнікі) замацоўвае новыя словы.

1. **Фізкультхвілінка.**

Коцік – коцік – коцік,

Цепленькі жывоцік.

Кіці – кіці – кіці,

Востранькія кіпці.

Раз, два, тры, чатыры, пяць –

Выйшаў коцік пагуляць.

1. **Гульня “Спадчына”.**

Тапталі, ткалі

І на стол заслалі. ***(Абрус)***

Белая кабыла ўвесь лес з**,**ела. ***(Печ).***

Стары згорблены дзядок

Мае доўгі паясок,

Пхне перад сабой лясок

І кладзе снапок. ***(Серп).***

Білі мяне, білі, білі, калацілі,

Клоччамі рвалі, па полі качалі

І на стол саджалі. ***(Лен).***

Чым больш я кручуся, тым больш таўсцею. ***(Верацяно).***

Стаіць пястунчык,

За кожны глытунчык

Просіць пацалунчык. ***(Шклянка).***

Пер**,**я наелася, у кашулю адзелася

І стаіць у ахвоту начная істота,

Ляжыць – дзе і ты.

Чатыры рукі і два жывары. ***(Падушка).***

1. **Гульня “Гарачыя гаршчочкі”.**

На стульчыках стаяць гаршчочкі, вісяць анучкі (ручнікі). Узяўшы анучкай гаршчочак са страваю патрэбна аднесці яго на стульчык насупраць каманды, што стаіць на адлегласці. Прыбегчы з анучкай, перадаць яе наступнаму гульцу з каманды, які з анучкай бяжыць за гаршчочкам і прыносіць яго назад. Перамагая тая каманда, якая раней закончыць гульню.

1. **Падвядзенне вынікаў.**

**Літаратура:**

1. Вучэбная праграма дашкольнай адукацыі. – Мінск: НІА, 2012.
2. Дуброва, В.П., Мілашэвіч, А.П., Саўчанка, Л.Ф. – Адраджэнне нацыянальных традыцый у дзіцячым садзе. – Віцебск, 1994.
3. Ермакова, З.І. Беларускія гульні ў дзіцячым садзе / склад.: Ермакова З.І., Шабека В.М. – Мінск: Нар. Асвета, 1985.
4. Красюк, В.С., Сцепчанка, М.М., Шавяленка, К.В. – Праменьчыкі выхавання патрыятызму (2часткі). – Мазыр, Белы Вецер, 2010.

Аўтар – складальнік:

Ягорчанка Таццяна Уладзіміраўна,

выхавальнік дашкольнай установы

ДУА “Дашкольны цэнтр развіцця дзіцяці №1

г. Светлагорска”